In nomine Domini amen. Anno Incarnationis eiusdem millesimo ducentesimo nonagesimo septimo mense ianuarii. Ego Hugo dictus Baroins de Ianleio notum facio uniuersis presentibus et futuris quod ego spontaneus non coactus nec deceptus immo pro necessitate et utilitate mea speciali uendo, concedo et quitto perpetuo laude et assensu Marie uxoris mee Othonino de Uerceyo domicello, unam petiam prati sitam in preria de Ianleio retro molendinum de la Loiche in loco ubi dicitur es Escouleres iuxta pratum Girardi dicti Mas de Labergamento de Foigne precio triginta librarum et tresdecim solidorum Uiennensium de quibus a dicto emptore solutionem integram habuimus et recepimus in bona pecunia bene et legitime numerata et me teneo pro pagatis penitus et contento. Et propter hoc de dicta uenditione me penitus deuestio et dictum emptorem corporaliter inuestio uolontate sua et suorum heredum modis omnibus et omni ipsi facienda. Promittens per stipulationem legitimam et sollempnem et per iuramentum meum pro me et meis heredibus super Sancta Dei Euangelia prestitum corporale dictam uenditionem dicto emptori et eius heredibus contra omnes personas garantire in iudicio et extra iudicium meis sumptibus propriis perpetuo pacifice et quiete et facere et prestare quidquid in causa euictionis debet fieri et prestari et dictum emptorem et eius heredes indempnes modis omnibus conseruare, si aliqui calumpniatores quod absit apparerent, et in nullo de cetero garantire per me uel per alium tacite uel aperte, me heredes meos et omnia bona mea propter hoc obligando. Et ego Maria uxor dicti Hugonis dictam uenditionem dicto emptori et eius heredibus laudo uolo et concedo perpetuo, et confiteor dictam uenditionem de uolontate mea certe factam, et promitto per iuramentum meum contra dictam uenditionem de cetero non uenire. Nos ambo coniuges renunciamus in hoc facto omnibus exceptionibus doli mali, lesionis, deceptionis, omni iuri in fauore mulierum introducto, omni iuri canonico et ciuili et iuri dicenti, qualem renuntiationem non ualere; uoluimus que nos ad premissa tenenda compelli quasi ex re adiudicata per curiam domini ducis Burgundie cuius iuridictioni quo ad hoc supponimus nos, heredes nostros et bona nostra. In quorum testimonium litteris istis sigillum dicte curie rogauimus et optinuimus apponi. Actum in presentia Stephani de Auxona notarii, Uillelmi filii Perroti de Ianleio, Perronetti Lamiraudet de Cucheio et Perreneti dicti Fonteneles clerici, testium ad hoc uocatorum. Anno et mense predictis.